1. pielikums

Ministru kabineta

2018. gada......

noteikumiem Nr.....

**Atkritumu stadijas izbeigšanai piemērojamie kritēriji gumijas materiāliem, kas iegūti no nolietotām riepām**

|  |  |
| --- | --- |
| Kritēriji | Paškontroles kritēriji |
| 1. Kvalitātes prasības no lietotām gumijas riepām to pārstrādes vai reģenerācijas rezultātā iegūtiem gumijas materiāliem:    1. tie atbilst prasībām, kas noteiktas tehniskajās specifikācijās un īpašos inženiertehniskajos standartos, lai tos izmantotu paredzētajam mērķim, un arī atbilst otrreizējo izejvielu pircēja papildu prasībām;    2. tiem nav bīstamu īpašību, kas minētas Eiropas Komisijas 2014. gada 18. decembra Regulā Nr. 1357/2014, ar ko aizstāj III pielikumu Eiropas Parlamenta un Padomes Direktīvai 2008/98/EK par atkritumiem un par dažu direktīvu atcelšanu (turpmāk – regula Nr. 1357/2014), un tie nepārsniedz koncentrācijas robežvērtības, kas noteiktas **Eiropas Parlamenta un Padomes Regulas (EK) Nr. 850/2004 (2004. gada 29. aprīlis) par noturīgiem organiskajiem piesārņotājiem, ar ko groza Direktīvu 79/117/EEK,** IV pielikumā;    3. tie atbilst ierobežojumiem, kas paredzēti E**iropas Parlamenta un Padomes Regulas (EK) Nr. 1907/2006 (2006. gada 18. decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu ( REACH ), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK, (turpmāk – REACH regula)** XVII pielikuma 50. punktā;    4. tie nesatur pamanāmus eļļas un smērvielu daudzumus;    5. Atdalīšanu un kvantitatīvo noteikšanu veic saskaņā ar tipoloģiju/lielumu. | Gumijas materiālu kvalitāti novērtē, izmantojot:   * vizuālo pārbaudi, * fizikālo un ķīmisko raksturojumu: tādu laboratorijas testu rezultātos, kas ietverti standartā CEN/TS 14243 un citās tehniskajās specifikācijās un īpašos inženiertehniskajos standartos, kuri attiecas uz tādu gumijas materiālu paredzēto mērķi, kas iegūti no nolietotām riepām. Var būt jāveic arī citi laboratorijas testi saskaņā ar klienta papildu specifikācijām. Nepieciešamības gadījumā laboratorijas testus arī veic saskaņā ar piemērojamiem tiesību aktiem attiecībā uz atkritumu bīstamo īpašību noteikšanu. Tiek veikti arī tādi laboratorijas testi, kas nodrošina atbilstību ierobežojumiem REACH regulas XVII pielikuma 50. punktā.   Katram otrreizējo izejvielu veidam, kas iegūts no nolietotām riepām, atbilstošos intervālos tiek veikta reprezentatīvu paraugu analīze.  Reprezentatīvus paraugus iegūst saskaņā ar kvalitātes pārvaldības sistēmā iekļauto paraugu ņemšanas procedūru, kura tiek pēc iespējas detalizētāk aprakstīta (izmantotā paraugu ņemšanas metodika, biežums, lielums, paraugu tipoloģija un skaits, statistiska apstrāde u. c.).  Fizikālos un ķīmiskos rādītājus nosaka laboratorijā. |
| 1. Atkritumi, kas pēc pārstrādes ir kā otrreizējā izejviela:    1. atļauts izmantot tikai nolietotas riepas atbilstoši normatīvajiem aktiem par atkritumu klasifikatoru un īpašībām, kuras padara atkritumus bīstamus;    2. aizliegts izmantot nolietotas riepas, kas ir piesārņotas ar bīstamām vielām vai bīstamajiem atkritumiem. | Otrreizējo izejvielu atbilstības kritēriji ir paredzēti šo noteikumu 13.punktā minētajā kvalitātes pārvaldības sistēmā.  Gumijas materiālu kvalitāte tiek novērtēta, veicot vizuālo pārbaudi.  Tiek veikta uzskaite attiecībā uz saņemto un pārstrādāto lietoto riepu daudzumu atbilstoši normatīvajiem aktiem par oficiālajām vides statistikas veidlapām. |
| 1. Lietoto riepu pārstrādi veic:   3.1.riepas iepriekš attīrot no pārstrādātā materiāla tālākai izmantošanai liekiem piemaisījumiem, piemēram, akmeņiem, metāla gabaliem, dažādiem atkritumiem;  3.2.izmantojot metodes un procesus, kuri nerada nelabvēlīgu ietekmi uz vidi;  3.3.ievērojot attiecībā uz atkritumiem piemērojamos normatīvos aktus. | Riepu attīrīšanu tiek veikta mehāniski vai manuāli. |

Vides aizsardzības un

reģionālās attīstības ministrs                                              K.Gerhards